**Конспект за провеждане на изпит по**

История н абългарската държава и право

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Задължителна |
| Водещ преподавател | доц. д-р Петя Неделева |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 30? |

**II. Тематично съдържание на учебния курс**

1. История на българската държава и право като научна дисциплина. Връзки със сродни обществени науки. Периодизация.

2. Извори за историята на българската държава и право.

3. Първо писано законодателство. Крумови закони.

4. Отговорите на папа Николай I.

5. Еклога – съдържание, съотношение Славянска и Византийска Еклога. Земеделски закон. Номоканон /Кръмчая книга/.

6. Закон за съдене на людете. Обща характеристика и съдържание на закона. Теории за произхода на ЗСЛ.

7. Законодателство по време на Втората българска държава. Синтагма на Матей Властар. Шестокнижие на Арменопуло.

8. Дарствени грамоти. Международни грамоти и договори. Други извори за историята на българската държава и право.

9. Възникване на българската държава. Устройство, управление и развитие на Първата българска държава. Езически и християнски период.

10. Устройство и управление на Втората българска държава. Органи на централно и провинциално управление. Фискална система.

11. Правоспособност и дееспособност на българите и на чужденците.

12. Брак и семейноправни отношения в средновековна България. Езически и християнски брак.

13. Наследяване в средновековна България.

14. Условия за развитие на стокообмена в средновековна България. Видове договори.

15. Наказателно право. Развитие на наказателната репресия. Престъпление. Субект на престъплението. Вина.

16. Престъпления против държавата и вярата.

17. Престъпления против телесния интегритет, честта и свободата на личността.

18. Престъпления против нравствеността.

19. Престъпления против собствеността.

20. Видове наказания – светски и духовни.

21. Съдоустройство и съдопроизводство в българската средновековна държава.

22. Устройство и управление на Османската държава. Административно-териториално деление. Органи на държавно управление. Социална структура на обществото.

23. Османската правна система и законодателство. Мюсюлманско и светско законодателство. Източници на правото. Поземлена собственост в българските земи /ХV – ХІХ век/.

24. Българските общини – структура и самоуправление.

25. Българските еснафски организации –устройство, управление и правораздавателна дейност.

26. Възстановяване на българската църковна независимост.

27. Борби за възстановяване на българската държава.

28. Българско обичайно семейно право.

29. Българско обичайно наследствено право.

30. Българско обичайно договорно право.

31. Българско обичайно наказателно право.

32. Обичайно съдоустройство и съдопроизводство.

33. Временно руско управление. Изграждане основите на държавното устройство. Съдебна система в периода на ВРУ.

34. Конституиране на Учредителното събрание от 1879 г., дейност по приемане на Търновската конституция.

35. Държавно устройство на България според Търновската конституция.

36. Правомощия на монарха в изпълнителната, законодателната и съдебната власт според Търновската конституция.

37. Министерски съвет, видове министерства, министерска отговорност, правомощия.

38. Народно събрание – видове, конституиране, правомощия.

39. Съдебната власт в Княжество България.

40. Уредба и съдебна система на Източна Румелия.

41. Възникване и формиране на българската правна система след Освобождението – рецепция на чуждестранно право в България.

42. Създаване на облигационно право.

43. Създаване на търговско право.

44. Създаване на вещно право.

45. Създаване на семейно о наследствено право.

46. Създаване на наказателно право.

47. Създаване на гражданско и наказателно процесуално право.

48. Местно управление и самоуправление.

49. Развитие на частното и наказателно право в началото на ХХ век.

50. Промишлено, трудово и социално законодателство..

51. Законодателство на правителството на БЗНС. Наказателно законодателство. Съдебна и просветна реформа на БЗНС.

52. Законодателство на поземлената реформа на БЗНС. Законодателство на БЗНС, свързано с провеждане на трудовата повинност.

53. Законодателство на правителството на Демократическия сговор. Закон за защита на държавата.

54. Законодателство на правителството на Народния блок. Закон за предпазния конкордат и други закони за преодоляване на икономическата криза.

55. Законодателство на Деветнадесетомайското правителство.

56. Антиеврейското законодателство в България през периода на Втората световна война.

57. Законодателството след 9.ІХ. 1944 г.

**III. Материали за самостоятелна подготовка**

1. Токушев, Д. История на българската средновековна държава и право. С., Сиби. 2009.

2. Петрова, Г. История на българската държава и право /680 – 1878/. С., Сиби, 2009.

3. Андреев, М. и Ф. Милкова. История на българската феодална държава и право. С., 1979. Ново издание 1993.

4. История на българската държава и право. Извори.

5. Манолова, М. История на държавата и правото: Третата българска държава. 1878-1944 г. С., 2001.

6. Андреев, М. История на българската буржоазна държава и право 1878 – 1917. С., 1980. Ново издание 1993.

7. Токушев, Д. История на новобългарската държава и право. С., 2001.

8. Токушев, Д. Съдебната власт в България. С., 2003.

9. Йочев, Евг. История на българската държава и право (от Освобождението до 40-те години на ХХ век). С., 2014.

**IV. Изпитване и оценяване**

**1. Текущо оценяване**

Предвижда се провеждането на три текущи оценявания през семестъра – под формата на тестове с отворени и затворени въпроси. Условие за допускане до краен изпит е полагането на поне два теста с оценка добър 4 или по-висока такава.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

Провеждане на три текущи контрола през семестъра, като за допускане до изпит е необходимо студентът да е положил поне два от тях с оценка добър 4 или по-висока.

**3. Форма и процедура на изпита**

След приключване на лекционния курс се провежда окончателен семестриален изпит, в който се включват два компонента – писмена и устна част. Писмената част е под формата на тест със затворени и отворени въпроси. Успешно преминалите писмената част се явяват на устен изпит за оформяне на крайната оценка. За студентите с временни или трайни здравословни увреждания се допуска текущият контрол и семестриалният изпит да се проведат само в устна форма.

**4. Критерии за оценяване**

За успешно завършване на обучението по „История на българската държава и право“ и полагане на крайния изпит, е необходимо студентите да имат:

Основни знания за историческото развитие на българската държава и право;

Да притежават умения за анализ на извори, които могат да приложат и спрямо съвременни актове;

Да притежават знания за създаването и развитието на отделните отрасли на българското право, основни закони, както и промените, които се налагат под влияние на икономическите и политически условия;

Да имат умения за работа в екип и водене на научна полемика;

Да са в състояние да формулират добре аргументирана теза по определен въпрос в писмена и устна форма;

Да имат начални умения за боравене с юридическа терминология;

**5. Особени изисквания**

За пълноценно провеждане на занятията е необходима зала с мултимедиен прожектор или зала, в която може да се използва преносим такъв

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.